Pada tahun 1915, Percival dihantar untuk berkhidmat di Perancis bersama-sama pasukan yang baru ditubuhkan iaitu Batalion ke-7 (Perkhidmatan) Rejimen Bedfordshire. Batalion ini menjadi sebahagian daripada Briged ke-54 dalam Divisyen ke-18 (Eastern). Hari pertama Pertempuran Somme pada 1 Julai 1916 melihat Percival mengharungi pertempuran tanpa apa-apa kecelakaan, tetapi dalam bulan September, Percival menerima kecederaan serpihan bom di empat berlainan semasa mengetuai kompeninya dalam serbuan di Schwaben Redoubt berhampiran saki baki perkampungan Thiepval. Kerana keberaniannya, Percival diberikan anugerah pingat Military Cross.